**Napirend 3./ pontja**

Klíma vészhelyzet kihirdetése

(írásbeli)

**Előterjesztő:** Őrsi Gergely

Polgármester

**Előadó:** Kovács Márton

 Alpolgármester

**Budapest Főváros II. ker. Önkormányzat
353/2019.(XII.19.) képviselő-testületi határozata**

Felismerve, hogy az éghajlatváltozás alapvető fenyegetést jelent a jólétre, a társadalmi békére és a jövő generációk életfeltételeire, Budapest Főváros II. Kerületi Önkormányzat Képviselő-testülete megállapítja, hogy klíma vészhelyzet áll fenn.

határidő: folyamatos

felelős: polgármester

(21 képviselő van jelen, 21 igen, egyhangú)

**Budapest Főváros II. ker. Önkormányzat
354/2019.(XII.19.) képviselő-testületi határozata**

Budapest Főváros II. Kerületi Önkormányzat kinyilvánítja, hogy az éghajlatváltozás elleni fellépés előmozdítását az Alaptörvény P) cikk (1) bekezdéséből fakadóan, valamint *Magyarország helyi önkormányzatairól szóló* 2011. évi CLXXXIX. törvény 23. § (4) bekezdés 12. pontja alapján kötelességének tekinti.

határidő: folyamatos

felelős: polgármester

(21 képviselő van jelen, 21 igen, egyhangú)

**Budapest Főváros II. ker. Önkormányzat
355/2019.(XII.19.) képviselő-testületi határozata**

Budapest Főváros II. Kerületi Önkormányzat elhatározza, hogy a széndioxid-kibocsátásra közvetlenül, vagy közvetve kiható minden döntési javaslatról az éghajlatváltozásra gyakorolt hatás és az egyéb környezeti hatások vizsgálatának ismeretében, az éghajlatváltozás elleni fellépés és a biológiai sokféleség megőrzésének szempontjainak maximálisan figyelembevéve dönt.

határidő: folyamatos

felelős: polgármester

(21 képviselő van jelen, 21 igen, egyhangú)

**Budapest Főváros II. ker. Önkormányzat
356/2019.(XII.19.) képviselő-testületi határozata**

Budapest Főváros II. Kerületi Önkormányzat elhatározza, hogy a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló, Aarhusban, 1998. június 25-én elfogadott Egyezménnyel összhangban Budapest Főváros II. Kerületi Önkormányzat és a tulajdonában álló gazdasági társaságok működésében biztosítja az éghajlatváltozásra vonatkozó környezeti információk teljes nyilvánosságát és a nyilvánosság részvételét a döntési folyamatokban.

határidő: folyamatos

felelős: polgármester

(21 képviselő van jelen, 21 igen, egyhangú)

**Budapest Főváros II. ker. Önkormányzat
357/2019.(XII.19.) képviselő-testületi határozata**

Budapest Főváros II. Kerületi Önkormányzat Képviselő-testülete felkéri a polgármestert, hogy végeztesse el Budapest Főváros II. Kerületi Önkormányzat, annak intézményei és a legalább többségi befolyása alatt álló gazdasági társaságai működésének átfogó felmérését az éghajlatváltozásra gyakorolt hatások, azok mértéke és mibenléte szempontjából.

határidő: 2020. október 31.

felelős: polgármester

(21 képviselő van jelen, 21 igen, egyhangú)

**Budapest Főváros II. ker. Önkormányzat
358/2019.(XII.19.) képviselő-testületi határozata**

Budapest Főváros II. Kerületi Önkormányzat Képviselő-testülete felkéri a polgármestert, hogy az éghajlatváltozás hatásaira is figyelemmel vizsgáltassa felül a rendkívüli időjárási helyzetek (így különösen a felhőszakadás, hőség, légszennyezettség, szélvihar és árvíz) esetére irányadó intézkedési terveket, és azokról tájékoztassa a Képviselő-testületet.

határidő: 2020. október 31.

felelős: polgármester

(21 képviselő van jelen, 21 igen, egyhangú)

**Budapest Főváros II. ker. Önkormányzat
359/2019.(XII.19.) képviselő-testületi határozata**

Budapest Főváros II. Kerületi Önkormányzat Képviselő-testülete felkéri a polgármestert, hogy terjesszen a Képviselő-testület elé olyan intézkedési tervet megelőző hatás- és megvalósíthatósági tanulmányt, mely a szükséges költségeket is tartalmazza, arra vonatkozóan, hogy Budapest Főváros II. Kerületi Önkormányzat, annak intézményei és a tulajdonában álló gazdasági társaságok üvegházhatást okozó gáz (ÜHG) kibocsátása 2030-ra 40%-al csökkenjen, valamint működése 2050-re karbonsemlegessé, majd ezt követően teljes egészében zöldenergián alapulóvá váljék.

határidő: 2020. december 31.

felelős: polgármester

(21 képviselő van jelen, 21 igen, egyhangú)

**Budapest Főváros II. ker. Önkormányzat
360/2019.(XII.19.) képviselő-testületi határozata**

Budapest Főváros II. Kerületi Önkormányzat Képviselő-testülete felkéri a polgármestert, hogy terjessze a Képviselő-testület elé Budapest Főváros II. Kerületi Önkormányzat klímaadaptációs és mitigációs intézkedési tervét, valamint a fővárosi kerületi önkormányzatok által kidolgozott Fenntartható Energia és Klíma Akcióterv figyelembevételével Budapest Főváros II. Kerületi Önkormányzat Fenntartható Energia és Klíma Akciótervét (SECAP-ot), majd utóbbi dokumentumot az elfogadását követően nyújtsa be a Polgármesterek Klíma- és Energiaügyi Szövetségének.

határidő: 2020. december 31.

felelős: polgármester

(21 képviselő van jelen, 21 igen, egyhangú)

**Budapest Főváros II. ker. Önkormányzat
361/2019.(XII.19.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a 2020-as évtől kezdve minden évben az Önkormányzat költségvetésében az önként vállalt feladatok között egy további önálló sort biztosít „Klímaalap” megnevezéssel a fent meghatározott célok megvalósításáért. Az összeg nagysága a mindenkori költségvetés összeállításakor kerül meghatározásra.

határidő: azonnal

felelős: polgármester

(21 képviselő van jelen, 21 igen, egyhangú)

**A 353-361. számú határozatok végrehajtását végzi**: Alpolgármester